I 1967 kom Argentina på andreplass i Copa America etter å ha tapt for Uruguay. Turneringene, som hadde variert fra å bli gjennomført hvert år til annethvert år, var på 1960-tallet arrangert hvert fjerde år, og det tok åtte år fra Copa America i 1967 til neste Copa America i 1975. Dermed var det kvalifiseringen til VM i 1970 som ble hovedfokuset. Argentina kom i gruppe med Peru og Bolivia, og startet med å tape borte mot begge, før de slo Bolivia og spilte uavgjort mot Peru. Det betydde at Peru vant kvalifiseringen og Argentina endte sist.